צ'יזבורגר

צ'יזבורגר (באנגלית: Cheeseburger) הוא המבורגר עם גבינה. באופן מסורתי, פרוסת הגבינה מונחת על גבי קציצת הבשר. את הגבינה מוסיפים בדרך כלל להמבורגר זמן קצר לפני ההגשה, מה שמאפשר לגבינה להינתך. צ'יזבורגרים מגוונים מאוד במבנה, במרכיבים ובהרכב. כמו בהמבורגרים אחרים, צ'יזבורגר עשוי לכלול תוספות כגון חסה, עגבנייה, בצל, חמוצים, בייקון, מיונז, קטשופ וחרדל.

במסעדות מזון מהיר, הגבינה המשמשת בצ'יזבורגרים היא בדרך כלל גבינה מעובדת. גבינות נמסות אחרות עשויות לשמש כחלופות. דוגמאות נפוצות לגבינות על צ'יזבורגר הן צ'דר, גבינה שווייצרית, מוצרלה, גבינה כחולה ומונטריי ג'ק. מסעדות פופולריות שמוכרות צ'יזבורגרים הן למשל מקדונלד'ס, ברגר קינג, ונדיס ורבות נוספות.

בישראל, בעקבות בעיית הכשרות (עירוב בשר בחלב), צ'יזבורגרים נפוצים פחות, בדומה לקותלי חזיר. עם זאת, ברוב סניפי מקדונלד'ס ישראל (הלא כשרים) ניתן להזמין המבורגר בתוספת גבינה.

== מקור ==
עד סוף המאה ה-19, שטחי המרעה רחבי הידיים של המישורים הגדולים שבמרכז ארצות הברית נפתחו לגידול בקר. זה איפשר לאמריקאים רבים לצרוך בשר בקר כמעט מדי יום. ההמבורגר נשאר כאחד המקורות הזולים ביותר לבשר בקר באמריקה.<ref></ref>

הוספת גבינה להמבורגרים הפכה פופולרית בסביבות 1920. ישנן מספר טענות מתחרות לגבי מי יצר את הצ'יזבורגר הראשון. ליונל שטרנברגר נחשב כמי שהציג את הצ'יזבורגר בשנת 1924, בגיל 16 בלבד. הוא עבד כמטגן בחנות הכריכים של אביו בפסדינה, קליפורניה, "The Rite Spot", ו"הפיל בניסוי פרוסת גבינה אמריקאית על המבורגר מיטגן".<ref></ref><ref></ref><ref></ref><ref></ref><ref></ref><ref></ref> הצ'יזבורגר הופיע לראשונה בתפריט בשנת 1928 במסעדת O'Dell's בלוס אנג'לס, שמכרה צ'יזבורגר "חנוק" בצ'ילי תמורת 25 סנט.<ref></ref><ref name="kcet-2013sep18"></ref><ref name="lapl"></ref>

ישנן מסעדות אחרות הטוענות שהן המציאו את הצ'יזבורגר. לדוגמה, מסעדת Kaelin's בלואיוויל, קנטקי, טוענת שהיא המציאה את הצ'יזבורגר ב-1934.<ref></ref> שנה אחת לאחר מכן, סימן מסחרי עבור השם "צ'יזבורגר" הוענק ללואי באלסט מ-Humpty Dumpty Drive-In בדנוור, קולורדו.<ref></ref> לפי ארכיון Steak 'n Shake, מייסד המסעדה, גאס בלט, הגיש בקשה לסימן מסחרי על המילה בשנות ה-30 של המאה ה-20.<ref></ref><ref></ref><ref> [https://casetext.com/case/steak-n-shake-company-v-burger-king-corporation (7 July 2004) 323 F. Supp.2d 983 (E.D. Mo. 2004)]</ref>

סניף A&W Restaurants בלאנסינג, מישיגן, נחשב למי שהמציא את הצ'יזבורגר בייקון בשנת 1963, והכניס אותו לתפריט לאחר בקשות חוזרות ונשנות של אותו לקוח.<ref></ref>

על פי הסברה הרווחת, הצ'יזבורגר המאודה , המוגש כמעט אך ורק במרכז קונטיקט, הומצא במסעדה בשם Jack's Lunch במידלטאון, קונטיקט, בשנות ה-30.<ref></ref>

הצ'יזבורגר הגדול ביותר שנוצר אי פעם שקל 914 קילוגרם. 27 ק"ג בייקון, 23 ק"ג חסה, 23 ק"ג בצל פרוס, 18 ק"ג של חמוצים, ו-18 ק"ג של גבינה. שיא זה נקבע בשנת 2012 על ידי קזינו Black Bear במינסוטה, וניפץ את השיא הקודם של 400 ק"ג.<ref></ref>

בארצות הברית, יום הצ'יזבורגר הלאומי נחגג מדי שנה ב-18 בספטמבר.<ref></ref>

== מרכיבים ==
כמה מרכיבי צ'יזבורגר
למרכיבים המשמשים להכנת צ'יזבורגרים יש דפוס דומה החוזר על עצמו גם בגרסאות המקומיות שלו. למשל, רוב הקציצות עשויות מבשר בקר טחון. הגבינות הנפוצות המשמשות לציפוי הן גבינות אמריקאיות, שווייצריות, צ'דר וגבינות נמסות אחרות. התוספות הפופולריות לצ'יזבורגר הן חסה, עגבנייה, בצל, חמוצים, בייקון, אבוקדו או גואקמולי, פטריות מוקפצות פרוסות, רוטב גבינה או צ'ילי, אבל מגוון התוספות האפשריות הוא רחב.

בצ'יזבורגר יכולה להיות יותר מקציצה אחת או יותר מפרוסת גבינה אחת. לרוב מספר הקציצות ופרוסות הגבינה יהיה שווה, אך אין זה הכרחי. בצ'יזבורגר כפול (double cheeseburger) יש שתי קציצות, בצ'יזבורגר משולש (triple) שלוש ובמרובע (quadruple) ישנן ארבע קציצות בשר.<ref></ref><ref></ref>

לפעמים מכינים צ'יזבורגרים כשהגבינה סגורה בתוך הבשר הטחון, ולא מעליו. צ'יזבורגר זה ידוע בשם ג'וסי לוסי .<ref name="mndaily"></ref>

== דת ==
ביהדות, הצ'יזבורגר נחשב ללא כשר, מכיוון שהוא משלב בשר בקר טחון וגבינה. תערובות חלב ובשר. עירוב בשר בחלב אסור בהלכה היהודית, בעקבות פסוק בספר שמות בו נכתב "לֹא תְבַשֵּׁל גְּדִי בַּחֲלֵב אִמּוֹ" (שמות ל"ד, כ"ו).<ref></ref><ref></ref> איסור זה מופיע שוב בספר דברים.<ref></ref> חוק זה עורר מחלוקת בירושלים כשמקדונלד'ס החלה לפתוח שם סניפים שמוכרים צ'יזבורגרים.<ref name="JVAR"> [https://search.proquest.com/docview/21377065/ Alternate link] via ProQuest.</ref> מאז, מקדונלד'ס פתחה בישראל מסעדות כשרות וגם לא כשרות.<ref name="JWEEK"></ref>

בניסיון לספק "צ'יזבורגר כשר", מסעדה כשרה בניו יורק יצרה גרסה שנויה במחלוקת של צ'יזבורגר המחליפה את הגבינה בגבינת סויה.<ref name="KTOFU"></ref>

== גלריה ==
<gallery class="center" widths="207" heights="145">
קובץ:Burger King Quad Stacker cheeseburger.jpg|צ'יזבורגר "Quad Stacker" של ברגר קינג, המכיל ארבע קציצות ובייקון
קובץ:Cheeseburger - BrewDog Camden, Camden Town, London.jpg|צ'יזבורגר במסעדה בקמדן טאון, לונדון
</gallery>

== קישורים חיצוניים ==

== הערות שוליים ==

קטגוריה:מאכלי גבינה
קטגוריה:מזון מהיר
קטגוריה:כריכים